CELEX: 52009PC0333
Language: sk
Date: 2009-07-02
Title: Návrh rozhodnutie Európskeho parlamentu a Rady, ktorým sa zriaďuje európsky nástroj mikrofinancovania v oblasti zamestnanosti a sociálneho začleňovania (nástroj mikrofinancovania Progress) {KOM(2009) 340 v konečnom znení} {SEK(2009) 907}

Dôležité právne oznámenie

|

52009PC0333

	[pic] | KOMISIA EURÓPSKYCH SPOLOČENSTIEV |Brusel, 2.7.2009KOM(2009) 333 v konečnom znení2009/0096 (COD)NávrhROZHODNUTIE EURÓPSKEHO PARLAMENTU A RADY,ktorým sa zriaďuje európsky nástroj mikrofinancovania v oblasti zamestnanosti a sociálneho začleňovania (nástroj mikrofinancovania Progress){KOM(2009) 340 v konečnom znení}{SEK(2009) 907}  DÔVODOVÁ SPRÁVA1. KONTEXT NÁVRHURecesia ovplyvňuje hlavne ľudí: prvoradou výzvou pre EÚ musí v súčasnosti byť predchádzanie vysokým úrovniam nezamestnanosti, podpora vytvárania pracovných miest a príprava pôdy na hospodársku obnovu, udržateľné oživenie a rast. EÚ na krízu rýchlo zareagovala prostredníctvom európskeho plánu na oživenie hospodárstva, v ktorom sa zdôraznila potreba čeliť účinkom krízy na pracovné miesta. Už prvé účinky plánu sú sľubné a sociálne záchranné siete plnia svoju stabilizujúcu úlohu. Avšak vzhľadom na neustále sa zhoršujúce podmienky na trhu práce v reakcii na hospodársky pokles sú potrebné ďalšie opatrenia.Európa nesmie recesii iba čeliť, ale ju musí využiť ako príležitosť na vytvorenie produktívnejšieho, inovačnejšieho nízkouhlíkového hospodárstva s vyššou úrovňou zručností; hospodárstva s otvorenými a inkluzívnymi trhmi práce, ktoré ponúka súdržnejšiu a rovnoprávnejšiu spoločnosť a pracovné miesta, ktoré zohľadňujú vek, rodovú rovnosť a rovnováhu medzi pracovným a súkromným životom a hospodárstvo, ktoré uznáva a podporuje podnikanie[1]. Opatrenia potrebné na boj proti vplyvu súčasnej krízy v sociálnej oblasti a oblasti zamestnanosti musia ísť ruka v ruke s potrebnými štrukturálnymi reformami, ktoré sú potrebné na riešenie dlhodobých výziev globalizácie, demografických a klimatických zmien.Hospodárska kríza výrazne zmení európske trhy práce. Pracovníci a spoločnosti musia dostať potrebné prostriedky na to, aby sa týmto meniacim skutočnostiam prispôsobili: je to potrebné na udržanie istých pracovných miest, zlepšovanie zručností na všetkých úrovniach, zabezpečenie návratu ľudí do práce a vytvorenie podmienok pre nové pracovné miesta.V oznámení Komisie „Stimuly na oživenie hospodárstva v Európe“[2] bolo naznačených niekoľko bodov s cieľom pomôcť členským štátom vypracovať a vykonávať vhodné a účinné politiky zamestnanosti. Na tomto základe bolo možné na jarnom zasadnutí Európskej rady a troch seminároch o zamestnanosti, ktoré sa konali v Madride, Štokholme a Prahe v apríli 2009, definovať tri kľúčové priority: udržanie zamestnanosti, tvorba pracovných miest a podpora mobility; zvyšovanie kvalifikácie a jej zosúlaďovanie s potrebami trhu práce; zlepšovanie prístupu k zamestnaniu. Počas samitu EÚ o zamestnanosti konaného 7. mája 2009 nakoniec došlo k výmene názorov na tieto priority a bola dosiahnutá zhoda v 10 opatreniach[3].Na základe tohto spoločného úsilia Komisia prijala 3. júna oznámenie o „spoločnom záväzku pre zamestnanosť“[4] s cieľom posilniť spoluprácu medzi Európskou úniou a jej členskými štátmi, ako aj medzi sociálnymi partnermi EÚ, pokiaľ ide o uvedené tri kľúčové priority, so zameraním na konkrétne opatrenia, ktorý bude podporovaný všetkými dostupnými nástrojmi Spoločenstva, najmä Európskym sociálnym fondom (ESF) a Európskym fondom na prispôsobenie sa globalizácii (EGF).Na zmiernenie sociálneho vplyvu krízy je nevyhnutné udržať ľudí na trhu práce, ako aj priviesť naň viac ľudí, najmä ženy, starších pracovníkov a iné skupiny, ktoré čelia diskriminácii, a predchádzať dlhodobej nezamestnanosti a nečinnosti. Najlepším spôsobom ako uniknúť vylúčeniu je zamestnanie: sociálna Európa začína s pracovnými miestami – avšak aj v čase pred krízou až príliš veľa občanov EÚ, ktorí chceli a boli schopní vstúpiť na trh práce, nemalo prístup k pracovnému miestu.2. OBSAHKomisia vo svojom oznámení z 3. júna navrhla nový nástroj mikrofinancovania v oblasti zamestnanosti[5] (nástroj mikrofinancovania Progress), aby nezamestnaným umožnila nový začiatok a otvorila určitým najviac znevýhodneným skupinám v Európe vrátane mladých ľudí cestu k podnikaniu. Týmto novým nástrojom sa rozšíri škála cielenej finančnej podpory v prospech nových podnikateľov v súčasnej situácii zníženej ponuky úverov. Individuálnym podnikateľom a zakladateľom mikropodnikov sa bude okrem bonifikácie úrokových sadzieb ESF takisto poskytovať pomoc prostredníctvom mentoringu, odbornej prípravy, odborného vedenia a budovania kapacít.Nástroj mikrofinancovania Progress prispeje k ďalším programom Spoločenstva tým, že poskytne nástroje na rozdelenie rizika, dlhové financovanie a financovanie na zvyšovanie vlastného imania. Zúročí skúsenosti medzinárodných finančných inštitúcií, ako napríklad skupiny EIB (Európska investičná banka a Európsky investičný fond). Medzinárodné finančné inštitúcie budú v rámci režimu spoločného hospodárenia poskytovať ďalšie zdroje prostredníctvom podpory bankových a nebankových poskytovateľov mikrofinancovania v celej Európskej únii.3. SUBSIDIARITA A PROPORCIONALITAVzhľadom na aktuálnu nízku úroveň pôžičiek a prudký pokles v ich poskytovaní (ako sa ukázalo v hodnotení ex ante priloženom k tomuto návrhu) je potrebné zintenzívniť súčasné úsilie Spoločenstva a členských štátov v záujme zvýšenia poskytovania úverov na dostatočnú úroveň a v rozumnom časovom rámci s cieľom uspokojiť vysoký záujem tých, ktorí ich najmä v tomto období krízy najviac potrebujú, akými sú nezamestnaní alebo zraniteľní ľudia, ktorí chcú založiť alebo rozvíjať mikropodniky vrátane samostatnej zárobkovej činnosti, avšak nemajú prístup ku „komerčným“ bankovým úverom.Využívanie zdrojov Spoločenstva je vhodné a je v súlade s uznesením Európskeho parlamentu z 24. marca 2009[6]. Jednotným nástrojom sa okrem toho umožní sústreďovať zdroje z medzinárodných finančných inštitúcií. A napokon nástrojom na úrovni celej EÚ sa predíde rozptýlenému prístupu, čím sa zvýši ponuka mikrofinancovania vo všetkých členských štátoch.4. VÝBER PRÁVNEHO NÁSTROJAKomisia navrhuje, aby sa nástroj mikrofinancovania Progress zriadil rozhodnutím, v ktorom sa vymedzujú úlohy a zodpovednosť len samotnej Komisie a nezakladajú sa v ňom práva alebo povinnosti členských štátov alebo jednotlivcov. Rozhodnutie je preto najvhodnejší nástroj na dosiahnutie želaného účinku.5. VPLYV NA ROZPOČETV zmysle medziinštitucionálnej dohody zo 17. mája 2006[7] medzi Európskym parlamentom, Radou a Komisiou o rozpočtovej disciplíne a riadnom finančnom hospodárení sa uvedený nástroj má zriadiť pomocou prerozdelenia existujúceho rozpočtu. EP v zmysle medziinštitucionálnej dohody z roku 2006 pridal do rozpočtu programu Progress ďalších 114 miliónov EUR[8], čím sa jeho rozpočet z počiatočného návrhu Komisie zvýšil zo 628 800 000 EUR na 743 250 000 EUR. Toto dodatočné financovanie sa malo uplatňovať postupne v neskorších rokoch vykonávania programu, t. j. od roku 2009. Po preskúmaní všetkých možných alternatív by sa financovanie malo realizovať presunutím 100 miliónov EUR (počas 4 rokov) z programu Progress[9] v prospech nového európskeho nástroja mikrofinacovania v oblasti zamestnanosti a sociálneho začleňovania (nástroj mikrofinancovania Progress). V rámci spoločnej iniciatívy s medzinárodnými finančnými inštitúciami a najmä so skupinou EIB by sa pomocou uvedených 100 miliónov EUR z existujúceho rozpočtu mohlo zmobilizovať viac ako 500 miliónov EUR.2009/0096 (COD)NávrhROZHODNUTIE EURÓPSKEHO PARLAMENTU A RADY,ktorým sa zriaďuje európsky nástroj mikrofinancovania v oblasti zamestnanosti a sociálneho začleňovania (nástroj mikrofinancovania Progress)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 159 ods. 3,so zreteľom na návrh Komisie,so zreteľom na stanovisko Európskeho hospodárskeho a sociálneho výboru,so zreteľom na stanovisko Výboru regiónov,konajúc v súlade s postupom ustanoveným v článku 251 zmluvy,keďže:(1) V oznámení Komisie „Európska iniciatíva za rozvoj mikroúverov na podporu rastu a zamestnanosti“[10] boli ustanovené štyri prioritné oblasti činnosti: zlepšenie právneho a inštitucionálneho prostredia v členských štátoch, zmena prostredia v prospech zamestnanosti a podnikania, podpora najlepšej praxe a poskytnutie ďalšieho finančného kapitálu inštitúciám mikrofinancovania. Ako prvý krok v rámci vykonávania tohto programu Európska komisia a Európska investičná banka (EIB) založili v roku 2008 iniciatívu JASMINE, v rámci ktorej sa nebankovým finančným inštitúciám v oblasti mikrofinancovania poskytuje mentoring a finančné prostriedky v celkovej sume 20 miliónov EUR z EIB.(2) Európsky parlament vo svojom uznesení z 24. marca 2009 požiadal Európsku komisiu, aby zintenzívnila svoje úsilie v záujme rozvoja mikroúverov na podporu rastu a zamestnanosti a ponúkol ďalšiu podporu v sume 4 milióny EUR na pilotné činnosti, ktoré sa majú realizovať v rámci iniciatívy JASMINE. Európsky parlament takisto vyzval Komisiu, aby spolufinancovala projekty v oblasti mikroúverov najmä pre znevýhodnené cieľové skupiny.(3) Je potrebné zintenzívniť súčasné úsilie Spoločenstva a členských štátov v záujme zvýšenia poskytovania úverov na dostatočnú úroveň a v rozumnom časovom rámci s cieľom uspokojiť vysoký záujem tých, ktorí ich najviac potrebujú najmä v tomto období krízy, ako sú nezamestnaní alebo zraniteľní ľudia vrátane mladých ľudí, ktorí chcú založiť alebo rozvíjať mikropodniky vrátane samostatnej zárobkovej činnosti, ale nemajú prístup k úverom.(4) V oznámení Komisie „Spoločný záväzok pre zamestnanosť“[11] bola zdôraznená potreba dať novú šancu nezamestnaným a umožniť podnikanie niektorým z najviac znevýhodnených skupín v Európe vrátane mladých ľudí. Okrem existujúcich nástrojov sú potrebné osobitné opatrenia v záujme ďalšieho posilňovania hospodárskej a sociálnej súdržnosti tým, že sa posilnia činnosti, ktoré uskutočňuje Európska investičná banka a Európsky investičný fond a iné medzinárodné finančné inštitúcie bez toho, aby boli dotknuté činnosti členských štátov. Komisia preto oznámila návrh na nový nástroj EÚ v oblasti mikrofinancovania na zvýšenie dosahu mikrofinancovania na osobitné rizikové skupiny a na ďalšiu podporu rozvoja podnikania, sociálneho hospodárstva a mikropodnikov.(5) Využívanie zdrojov Spoločenstva je vhodné a je v súlade s uznesením Európskeho parlamentu z marca 2009. Nástrojom na úrovni celej EÚ by sa okrem iného umožnilo sústreďovať zdroje z medzinárodných finančných inštitúcií a predísť rozptýlenému prístupu, čím sa zvýši ponuka mikrofinancovania vo všetkých členských štátoch. Nástroj mikrofinancovania Progress by sa mal zriadiť na základe spoločného hospodárenia s cieľom zúročiť skúsenosti medzinárodných finančných inštitúcií a najmä Európskej investičnej banky a Európskeho investičného fondu.(6) Akcie financované nástrojom by mali byť koherentné a zlučiteľné s inými politikami Spoločenstva a mali by byť v súlade s ustanoveniami zmluvy a aktov prijatých na jej základe. Činnosti financované spomínaným nástrojom by mali dopĺňať ďalšie intervencie Spoločenstva, najmä finančné nástroje rámcového programu pre konkurencieschopnosť a inovácie (CIP), iniciatívu JASMINE a Európsky sociálny fond.(7) Na účely tohto rozhodnutia sa „mikrofinancovanie“ vzťahuje na mikroúvery a krytie rozdelenia rizika. V odporúčaní Komisie 2003/361/ES zo 6. mája 2003 týkajúcom sa definície mikropodnikov, malých a stredných podnikov[12] sa „mikroúver“ definuje ako pôžička v sume menej ako 25 000 EUR a „mikropodnik“ ako podnik zamestnávajúci menej ako 10 ľudí vrátane samostatnej zárobkovej činnosti a ktorého ročný obrat a/alebo celková ročná súvaha neprekračuje 2 milióny EUR. Tieto definície sú vhodné na účely tohto rozhodnutia;ROZHODLI TAKTO:Článok 1 Zriadenie1. Týmto sa zriaďuje európsky nástroj mikrofinacovania v oblasti zamestnanosti a sociálneho začleňovania pod názvom nástroj mikrofinancovania Progress (ďalej len nástroj).Článok 2 Cieľ1. Prostredníctvom uvedeného nástroja sa poskytujú zdroje Spoločenstva s cieľom zlepšiť prístup k mikroúverom pre:1.  osoby, ktoré stratili pracovné miesto alebo im hrozí jeho strata a chcú založiť vlastný mikropodnik vrátane samostatnej zárobkovej činnosti;2.  znevýhodnené osoby vrátane mladých ľudí, ktoré chcú založiť alebo ďalej rozvíjať vlastný mikropodnik vrátane samostatnej zárobkovej činnosti;3.  mikropodniky v sektore sociálneho hospodárstva zamestnávajúce osoby, ktoré stratili pracovné miesto, alebo znevýhodnené osoby vrátane mladých ľudí.Článok 3 Rozpočet1. Finančný príspevok z rozpočtu Spoločenstva v prospech nástroja na obdobie od 1.januára 2010 do 31. decembra 2013 je 100 miliónov EUR.2. Ročné pridelené finančné prostriedky schvaľuje rozpočtový orgán v medziach finančného rámca.3. Celkový rozpočet na podporné opatrenia uvedené v článku 4 ods. 1 písm. d) neprekročia 1 % rozpočtu nástroja, ako sa uvádza v odseku 1.4. Finančný príspevok pokrýva celkové náklady nástroja vrátane správnych poplatkov medzinárodným finančným inštitúciám uvedeným v článku 5 ods. 2 spravujúcim príspevok Spoločenstva, ako aj všetkých ostatných oprávnených nákladov.Článok 4 Oprávnené činnosti a príjemcovia1. Nástroj sa vykonáva podľa potreby prostredníctvom týchto druhov činností:4.  záruky a nástroje na rozdelenie rizika5.  nástroje vlastného imania;6.  dlhové nástroje;7.  podporné opatrenia, akými sú komunikačné činnosti, monitorovanie, kontrola, audit a hodnotenie, ktoré sú priamo potrebné na efektívne a účinné vykonávanie tohto rozhodnutia a na dosiahnutie jeho cieľov.2. Nástroj je otvorený verejným a súkromným subjektom usadeným v členských štátoch, ktoré poskytujú mikrofinancovanie osobám a mikropodnikom v členských štátoch.Článok 5 Riadenie1. Komisia riadi nástroj v súlade s nariadením Rady (ES, Euratom) č. 1605/2002.2. Na vykonávanie činností uvedených v článku 4 ods. 1 s výnimkou podporných opatrení uvedených v bode d) článku 4 ods. 1 Komisia v súlade s článkom 53d nariadenia Rady (ES, Euratom) č. 1605/2002 a článkom 43 nariadenia Komisie (ES, Euratom) č. 2342/2002 uzavrie dohody s medzinárodnými finančnými inštitúciami, a to najmä s Európskou investičnou bankou (EIB) a Európskym investičným fondom (EIF). Tieto dohody musia obsahovať podrobné ustanovenia na vykonávanie úloh zverených daným inštitúciám vrátane potreby zabezpečiť doplnkovosť k vnútroštátnym mechanizmom.3. Medzinárodné finančné inštitúcie uvedené v odseku 2 môžu výnosy vrátane dividend a úhrady nákladov, ktoré získajú, opätovne investovať do činností uvedených v článku 4 ods. 1 písm. a), b) a c) počas obdobia 6 rokov po začatí vykonávania nástroja. Zostatok splatný Európskym spoločenstvám sa má po uzavretí nástroja vrátiť do všeobecného rozpočtu Európskych spoločenstiev.4. Medzinárodné finančné inštitúcie uvedené v odseku 2 tohto článku uzavrú s verejnými a súkromnými poskytovateľmi mikrofinancovania uvedenými v článku 4 ods. 2 písomné dohody, v ktorých sa ustanoví ich povinnosť využiť zdroje poskytnuté v rámci nástroja v súlade s cieľmi uvedenými v článku 2 a poskytnúť informácie na vypracovanie výročných správ uvedených v článku 8 ods. 1.5. Komisia riadi rozpočet podporných opatrení uvedených v článku 4 ods. 1 písm. d).Článok 6 SúladAkcie financované v rámci nástroja musia byť v súlade s ustanoveniami zmluvy a aktov prijatých na jej základe.Článok 7 Ochrana finančných záujmov Spoločenstiev1. Komisia zabezpečí, aby sa pri realizácií akcií financovaných podľa tohto rozhodnutia ochraňovali finančné záujmy Spoločenstva prostredníctvom uplatňovania opatrení na predchádzanie podvodom, korupcii a akejkoľvek inej nezákonnej činnosti formou účinných kontrol a vymáhania neoprávnene vyplatených súm, a v prípade zistenia nezrovnalostí uplatňovaním účinných, primeraných a odrádzajúcich sankcií v súlade s nariadením Rady (ES, Euratom) č. 2988/95[13], nariadením Rady (Euratom, ES) č. 2185/96[14] a nariadením Európskeho parlamentu a Rady (ES) č. 1073/1999[15].2. Pri akciách Spoločenstva financovaných podľa tohto rozhodnutia má OLAF na základe nariadenia (ES, Euratom) č. 2988/95 a nariadenia (Euratom, ES) č. 2185/96 právomoc viesť vyšetrovanie každého porušenia ustanovení práva Spoločenstva vrátane porušenia zmluvnej povinnosti stanovenej na základe nástroja, ku ktorému došlo v dôsledku konania alebo opomenutia zo strany hospodárskeho subjektu a ktoré ako neoprávnená výdavková položka poškodilo alebo by mohlo poškodiť všeobecný rozpočet Európskej únie alebo ňou spravovaných rozpočtov.3. Vo všetkých vykonávacích opatreniach vyplývajúcich z tohto rozhodnutia sa má odkazovať na uvedené odseky a ustanoviť najmä dohľad a finančná kontrola Komisie alebo ňou ustanoveného zástupcu a auditmi Európskeho dvora audítorov, ak je to potrebné, auditmi priamo na mieste.Článok 8 Výročná správa1. Medzinárodné finančné inštitúcie uvedené v článku 5 ods. 2 postúpia Komisii výročné správy o vykonávaní, v ktorých sa uvedie finančné plnenie podporovaných činností, rozdelenie finančných prostriedkov podľa odvetví a druhu príjemcov, predložené žiadosti, uzatvorené zmluvy, financované akcie, výsledky, a pokiaľ je to možné, vplyv.2. Od roku 2011 predkladá Komisia Európskemu parlamentu a Rade každý rok pred 31. decembrom kvantitatívnu a kvalitatívnu výročnú správu o činnostiach podľa tohto rozhodnutia v predchádzajúcom roku. Výročná správa má vychádzať zo správ o vykonávaní uvedených v odseku 1 a zameriavať sa hlavne na dosiahnuté výsledky a obsahovať najmä informácie týkajúce sa predložených žiadostí, uzatvorených zmlúv, financovaných akcií vrátane ich komplementárnosti s inými intervenciami Spoločenstva, a to najmä s ESF.3. Výročná správa bude doručená Európskemu hospodárskemu a sociálnemu výboru a Výboru regiónov pre informáciu.Článok 9 Hodnotenie1. Komisia z vlastného podnetu a v úzkej spolupráci s medzinárodnými finančnými inštitúciami uvedenými v článku 5 ods. 2 vykonáva priebežné a záverečné hodnotenia. Priebežné hodnotenie sa vypracuje štyri roky po začatí vykonávania nástroja a záverečné hodnotenie najneskôr jeden rok po skončení mandátu(-ov) udeleného(-ých) medzinárodným finančným inštitúciám uvedeným v článku 5 ods. 2. Pri záverečnom hodnotení sa osobitne preskúma rozsah, v ktorom nástrojom ako takým dosiahli jeho ciele.2. Výsledky hodnotení budú doručené Európskemu parlamentu, Rade, Európskemu hospodárskemu a sociálnemu výboru, Výboru regiónov a sociálnym partnerom pre informáciu.Článok 10 Nadobudnutie účinnostiToto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie .V BruseliZa Európsky parlament Za Radupredseda predsedaLEGISLATÍVNY FINANČNÝ VÝKAZ1. NÁZOV NÁVRHU:Nástroj mikrofinacovania Progress2. RÁMEC ABM/ABBPríslušné oblasti politiky a súvisiace činnosti:ZAMESTNANOSŤ, SOCIÁLNE ZÁLEŽITOSTI a ROVNAKÉ PRÍLEŽITOSTIABB 04 04 Zamestnanosť, sociálna solidarita a rodová rovnosť3. ROZPOČTOVÉ POLOŽKY3.1. Rozpočtové položky:Nové rozpočtové položky04 04 13 Nástroj mikrofinancovania Progress04 01 04 11 Nástroj mikrofinancovania Progress – administratívne výdavky3.2. Trvanie akcie a finančného vplyvu:1/1/2010 – 31/12/20133.3. Rozpočtové charakteristiky (v prípade potreby pridajte riadky):Rozpočtová položka | Druh výdavkov | Nové | Príspevok EZVO | Príspevky kandidátskych krajín | Výdavková kapitola vo finančnom rámci |04 04 13 | Nepovinné | Dif. | ÁNO | NIE | NIE | č. 1a |04 01 04 11 | Nepovinné | Nedif. | ÁNO | NIE | NIE | č. 1a |4. ZHRNUTIE ZDROJOV4.1. Finančné zdroje4.1.1. Zhrnutie viazaných rozpočtových prostriedkov (VRP) a platobných rozpočtových prostriedkov (PRP)v mil. EUR (zaokrúhlené na 2 desatinné miesta)Druh výdavkov | Oddiel č. | 2010 | 2011 | 2012 | 2013 | > 2013 | Spolu |Prevádzkové výdavky[16] |Viazané rozpočtové prostriedky (VRP) | 8.1 | a | 24,75 | 24,75 | 24,75 | 24,75 | 99,00 |Platobné rozpočtové prostriedky (PRP) | b | 9,00 | 16,00 | 20,00 | 20,00 | 34,00 | 99,00 |Administratívne výdavky zahrnuté v referenčnej sume[17] |Technická a administratívna pomoc (NRP) | 8.2.4 | c | 0,25 | 0,25 | 0,25 | 0,25 | 1,00 |CELKOVÁ REFERENČNÁ SUMA |Viazané rozpočtové prostriedky | a+c | 25,00 | 25,00 | 25,00 | 25,00 | 100,00 |Platobné rozpočtové prostriedky | b+c | 9,25 | 16,25 | 20,25 | 20,25 | 34,00 | 100,00 |Administratívne výdavky nezahrnuté v referenčnej sume[18] |Ľudské zdroje a súvisiace výdavky (NRP) | 8.2.5 | d | 0,25 | 0,25 | 0,25 | 0,25 | 1,00 |Administratívne náklady nezahrnuté v referenčnej sume (NRP) okrem nákladov na ľudské zdroje a súvisiacich nákladov | 8.2.6 | e |Celkové orientačné finančné náklady na akciuVRP vrátane nákladov na ľudské zdroje spolu | a+c+d+e | 25,25 | 25,25 | 25,25 | 25,25 | 101,00 |PRP vrátane nákladov na ľudské zdroje spolu | b+c+d+e | 9,50 | 16,50 | 20,50 | 20,50 | 34,00 | 101,00 |Údaje o spolufinancovaníAk návrh predpokladá spolufinancovanie zo strany členských štátov alebo iných subjektov (uveďte ktorých), odhadovanú výšku spolufinancovania je potrebné uviesť v nasledujúcej tabuľke (ak sa predpokladá spolufinancovanie zo strany viacerých subjektov, pridajte ďalšie riadky):v mil. EUR (zaokrúhlené na 3 desatinné miesta)Subjekt podieľajúci sa na spolufinancovaní | 2010 | 2011 | 2012 | 2013 | Spolu |…………………… | f |VRP vrátane spolufinancovania spolu | a+c+d+e+f | 25,25 | 25,25 | 25,25 | 25,25 | 101,00 |4.1.2. Zlučiteľnosť s finančným plánovanímX Návrh je zlučiteľný s platným finančným plánovaním.Návrh je spojený s návrhom revízie finančnej sumy vyčlenenej pre program Progress a jej znížením o 100 miliónov EUR, ktoré sa majú presunúť na nástroj mikrofinancovania.( Návrh si vyžaduje zmenu v plánovaní príslušnej výdavkovej kapitoly vo finančnom rámci.( Návrh môže vyžadovať uplatnenie ustanovení medziinštitucionálnej dohody[19] (t. j. nástroja flexibility alebo revízie finančného výhľadu).4.1.3. Finančný vplyv na príjmyX Návrh nemá finančný vplyv na príjmy.( Návrh má finančný vplyv na príjmy, a to s týmto účinkom:Pozn.: Všetky podrobnosti a pripomienky týkajúce sa spôsobu výpočtu vplyvu na príjmy je potrebné uviesť v samostatnej prílohe.v mil. EUR (zaokrúhlené na 1 desatinné miesto)Pred akciou [Rok n-1] | Stav po akcii |Počet ľudských zdrojov spolu | 3 | 3 | 3 | 3 |5. CHARAKTERISTIKY A CIELEPodrobnosti týkajúce sa kontextu návrhu sa vyžadujú v dôvodovej správe. V tomto oddiele legislatívneho finančného výkazu sa uvádzajú nasledujúce doplňujúce informácie:5.1. Potreby, ktoré sa majú uspokojiť v krátkodobom alebo dlhodobom horizonteNástroj mikrofinancovania Progress sa v kontexte hospodárskej krízy navrhuje s cieľom dať novú šancu nezamestnaným a umožniť podnikanie niektorým z najviac znevýhodnených skupín v Európe.Hospodárska kríza si vyžaduje neodkladné opatrenia na pomoc tým, ktorí stratili pracovné miesto alebo čelia sociálnemu vylúčeniu a chcú založiť alebo ďalej rozvíjať vlastný podnik. Celková nižšia dostupnosť úverov v kombinácii s postavením čerstvo nezamestnanej osoby má za následok, že mnoho ľudí, ktorí by chceli začať vykonávať samostatnú zárobkovú činnosť alebo založiť mikropodnik, nemôžu tak urobiť. Okrem toho cieľová skupina „typických príjemcov prostriedkov z ESF“[21] má nedostatočný prístup k mikroúverom, keďže najmä bežné banky pokladajú túto skupinu za príliš rizikovú a nákladovo náročnú, a to vzhľadom na relatívne nízke sumy pôžičiek.5.2. Pridaná hodnota v prípade zapojenia Spoločenstva, zlučiteľnosť návrhu s inými finančnými nástrojmi a možná synergiaKomisia vo svojom oznámení z roku 2007 uznala dôležitú rolu mikroúverov. V uvedenom oznámení sa uvádza, že poberanie mikroúverov značne zaostávalo za potenciálnym dopytom z dôvodu relatívne vysoko rizikového profilu, nákladov na transakcie a chýbajúcich sprostredkovateľov v niektorých členských štátoch.Hlavným v súčasnosti dostupným nástrojom na úrovni celého Spoločenstva na financovanie zakladania a rozvoja malých podnikov je Rámcový program pre konkurencieschopnosť a inováciu (CIP). Záručným fondom MSP pre mikropôžičky, ktorý funguje v rámci uvedeného programu, sa poskytujú záruky pôžičiek, ktoré bankám a nebankovým inštitúciám mikrofinancovania, akými sú napríklad španielska mikrobanka a francúzska organizácia ADIE, sa umožňuje, aby zvyšovali dostupnosť dlhového financovania mikropodnikom tým, že sa v menšej miere vystavujú riziku. Prostredníctvom fondu sa finančným inštitúciám poskytujú spoluzáruky, protizáruky alebo priame záruky pôžičiek do 20 000 EUR poskytovaných mikropodnikom s najviac deviatimi zamestnancami a najmä podnikateľom zakladajúcim nový podnik.Tak ESF, ako aj EGF umožňujú členským štátom, aby využívali fondy na mikroúvery, členské štáty však túto možnosť nevyužívajú. Iniciatívy na zvyšovanie povedomia s cieľom intenzívnejšieho poberania úverov by vzhľadom na nutnosť reagovať na súčasnú krízu boli pomalé.JASMINE je spoločnou iniciatívou Komisie a skupiny EIB na rozvoj sektora poskytovateľov úverov. Zahŕňa nástroj technickej pomoci na budovanie kapacít, ktorý je financovaný Komisiou a prostredníctvom nástroja spolufinancovania s podporou EIB (20 miliónov EUR). Nástroj JASMINE je riadený EIF.V záujme podpory mikroúverov v Európe Európsky parlament schválil prípravnú akciu s rozpočtom 4 milióny EUR na rok 2009, a to najmä s cieľom vytvoriť zárodkový kapitál pre nebankové inštitúcie. Táto akcia sa v súčasnosti vykonáva v rámci iniciatívy JASMINE.Nástroj mikrofinancovania Progress poskytne prostredníctvom medzinárodných finančných inštitúcií štruktúram mikrofinancovania finančné prostriedky (100 miliónov EUR počas 4 rokov), čím sa zlepší prístup k mikroúverom tým, ktorí sa za normálnych okolností nepokladajú za financovateľných bankou.5.3. Ciele, očakávané výsledky a súvisiace ukazovatele návrhu v kontexte rámca ABMK činnosti ABB 04 04 Zamestnanosť, sociálna solidarita a rodová rovnosť sa pridáva ďalší osobitný cieľ:Poskytovať pomoc nezamestnaným alebo znevýhodneným osobám vrátane mladých ľudí, ktoré chcú založiť alebo ďalej rozvíjať vlastný podnik.Výstupy sa budú merať dvoma ukazovateľmi:-  Objem úverov-  Počet príjemcov pôžičiek.5.4. Spôsob implementácie (orientačný)Uveďte vybraný(-é) spôsob(-y)[22] implementácie akcie.ٱ Centralizované hospodárenieٱ priamo na úrovni Komisieٱ nepriamo delegovaním právomocí na:ٱ výkonné agentúryٱ subjekty zriadené Spoločenstvami podľa článku 185 nariadenia o rozpočtových pravidláchٱ národné verejné subjekty/subjekty poverené poskytovaním služieb vo verejnom záujmeٱ Zdieľané alebo decentralizované hospodárenieٱ s členskými štátmiٱ s tretími krajinamiX Spoločné hospodárenie s medzinárodnými organizáciami (bližšie uveďte)Komisia poverí mandátom medzinárodné finančné inštitúcie, akými sú EIB a EIF.6. MONITOROVANIE A HODNOTENIE6.1. Systém monitorovaniaOd roku 2011 predkladá Komisia Európskemu parlamentu a Rade každý rok pred 31. decembrom kvantitatívnu a kvalitatívnu výročnú správu o činnostiach v predchádzajúcom roku. Výročné správy vychádzajú zo správ o vykonávaní predkladaných medzinárodnými finančnými inštitúciami, ktorých predmetom je finančné plnenie podporovaných činností, predložené žiadosti, uzatvorené zmluvy, financované akcie, výsledky, a pokiaľ je to možné, vplyv.6.2. Hodnotenie6.2.1. Hodnotenie ex-anteHodnotenie ex-ante je pripojené k návrhu nástroja mikrofinancovania Progress. Vykonala ho Komisia a obsahuje informácie o potrebách, ktoré treba naplniť, cieľoch, ktoré sa majú dosiahnuť, a rizikách spojených s návrhom a alternatívne scenáre.6.2.2. Opatrenia prijaté po strednodobom hodnotení/hodnotení ex-post (znalosti získané z podobných predchádzajúcich skúseností)V hodnotení ex-ante sa skúmajú existujúce iniciatívy Spoločenstva v oblasti mikroúverov, akými sú JASMINE a program CIP.Návrhom nástroja mikrofinancovania Progress sa dosahuje synergia s existujúcimi akciami a zásadne sa prispieva tak k ich účinnosti, ako aj k pravdepodobnosti, že budú úspešné.6.2.3. Podmienky a pravidelnosť budúcich hodnoteníNástroj mikrofinancovania Progress bude predmetom priebežného a záverečného hodnotenia. Predmetom týchto hodnotení sú otázky ako významnosť, súdržnosť a synergie, účelnosť, účinnosť, udržateľnosť, užitočnosť, a ak je to možné a vhodné, i rozdelenie finančných prostriedkov podľa odvetví a druh príjemcov. Pri záverečnom hodnotení sa osobitne preskúma rozsah, v ktorom nástroj mikrofinancovania Progress ako celok dosiahol svoje ciele.Priebežné hodnotenie sa vypracuje 4 roky po začatí vykonávania nástroja a záverečné hodnotenie najneskôr jeden rok po skončení mandátu(-ov) udeleného(-ých) medzinárodným finančným inštitúciám.7. OPATRENIA PROTI PODVODOMKomisia musí zabezpečiť, aby pri realizácii akcií financovaných na základe tohto rozhodnutia boli finančné záujmy Spoločenstva chránené uplatňovaním preventívnych opatrení proti podvodom, korupcii a akýmkoľvek iným nezákonným činnostiam účinnými kontrolami a vymáhaním nenáležite vyplatených súm a v prípade zistenia nezrovnalostí účinnými, proporcionálnymi a odrádzajúcimi pokutami v súlade s nariadeniami Rady (ES, Euratom) č. 2988/95 a (Euratom, ES) č. 2185/96 a s nariadením Európskeho parlamentu a Rady (ES) č. 1073/1999.Pre akcie Spoločenstva financované na základe tohto rozhodnutia sa za nezrovnalosť uvedenú v článku 1 ods. 2 nariadenia (ES, Euratom) č. 2988/95 považuje akékoľvek porušenie ustanovenia práva Spoločenstva alebo nedodržanie zmluvného záväzku vyplývajúce z konania alebo opomenutia zo strany hospodárskeho subjektu, ktoré ako neopodstatnená výdavková položka má alebo by mohlo mať negatívny vplyv na všeobecný rozpočet Spoločenstiev alebo na nimi riadené rozpočty.8. PODROBNÉ ÚDAJE O ZDROJOCH8.1. Ciele návrhu z hľadiska ich finančných nákladovviazané rozpočtové prostriedky v mil. EUR (zaokrúhlené na 1 desatinné miesto)Akcia 1 …. | Vykonávať nástroj prostredníctvom mandátov udelených medzinárodným finančným inštitúciám. |2010 | 2011 | 2012 | 2013 |Úradníci alebo dočasní zamestnanci[24] (XX 01 01) | A*/AD | 1 | 1 | 1 | 1 |B*, C*/AST |Zamestnanci financovaní[25] podľa článku XX 01 02 | 2 | 2 | 2 | 2 |Iní zamestnanci[26] financovaní podľa článku XX 01 04/05 |SPOLU | 3 | 3 | 3 | 3 |8.2.2. Opis úloh vyplývajúcich z akcieHlavnými úlohami v súvislosti s vykonávaním akcie sú:-  dohodnutie mandátov s medzinárodnými finančnými inštitúciami-  skúmanie a schvaľovanie transakcií-  monitorovanie vykonávania programu-  vypracúvanie výročných správ o vykonávaní-  preskúmanie synergií nástroja mikrofinancovania Progress s inými doplnkovými programami Spoločenstva a najmä s Európskym sociálnym fondom8.2.3. Pôvod ľudských zdrojov (štatutárny)(V prípade viacerých zdrojov uveďte počet pracovných miest pre každý zdroj.)( Pracovné miesta pridelené v súčasnosti na riadenie programu, ktoré sa majú nahradiť alebo predĺžiť.( Pracovné miesta predbežne pridelené v rámci plnenia RPS/PNR (ročnej politickej stratégie/predbežného návrhu rozpočtu) na rok n.( Pracovné miesta požadované v ďalšom postupe RPS/PNRX Pracovné miesta preobsadzované zo zdrojov existujúcich v príslušnom riadiacom útvare (vnútorná reorganizácia)( Pracovné miesta požadované na rok 2010, ale neplánované v rámci RPS/PNR daného rokuPotreby ľudských a administratívnych zdrojov sa pokryjú z prostriedkov, ktoré môžu byť pridelené riadiacemu generálnemu riaditeľstvu v rámci ročného postupu prideľovania prostriedkov s prihliadnutím na rozpočtové obmedzenia.8.2.4. Ostatné administratívne výdavky zahrnuté v referenčnej sume (XX 01 04/05 – Výdavky na administratívne riadenie)v mil. EUR (zaokrúhlené na 3 desatinné miesta)Rozpočtová položka 04 01 04 11 | 2010 | 2011 | 2012 | 2013 | SPOLU |Iná technická a administratívna pomoc |- intra muros |- extra muros |Technická a administratívna pomoc spolu | 0,250 | 0,250 | 0,250 | 0,250 | 1,000 |8.2.5. Finančné náklady na ľudské zdroje a súvisiace náklady nezahrnuté v referenčnej sumev mil. EUR (zaokrúhlené na 3 desatinné miesta)Druh ľudských zdrojov | 2010 | 2011 | 2012 | 2013 | Spolu |Úradníci a dočasní zamestnanci (XX 01 01) | 0,122 | 0,122 | 0,122 | 0,122 | 0,488 |Zamestnanci financovaní podľa článku XX 01 02 (pomocní zamestnanci, vyslaní národní experti, zmluvní zamestnanci atď.) (uveďte rozpočtovú položku) | 0,128 | 0,128 | 0,128 | 0,128 | 0,512 |Náklady na ľudské zdroje a súvisiace náklady (nezahrnuté v referenčnej sume) spolu | 0,250 | 0,250 | 0,250 | 0,250 | 1,000 |Výpočet – Úradníci a dočasní zamestnanciV prípade potreby pozri bod 8.2.1.1 x 122 000 = 122 000 na rokVýpočet – Zamestnanci financovaní podľa článku XX 01 02V prípade potreby pozri bod 8.2.1.2 x 64 000 = 128 000 na rok8.2.6. Ostatné administratívne náklady nezahrnuté v referenčnej sume v mil. EUR (zaokrúhlené na 3 desatinné miesta) |2010 | 2011 | 2012 | 2013 | SPOLU |XX 01 02 11 01 – Služobné cesty |XX 01 02 11 02 – Zasadnutia a konferencie |XX 01 02 11 03 – Výbory[28] |XX 01 02 11 04 – Štúdie a konzultácie |XX 01 02 11 05 – Informačné systémy |2 Ostatné výdavky na riadenie (XX 01 02 11) spolu |3 Ostatné výdavky administratívnej povahy (spresnite uvedením odkazu na rozpočtovú položku) |Administratívne náklady (nezahrnuté v referenčnej sume) okrem nákladov na ľudské zdroje a súvisiacich nákladov spolu |Výpočet – Ostatné administratívne výdavky nezahrnut é v referenčnej sume[1] Oznámenie Komisie „Najskôr myslieť v malom“ Iniciatíva „Small Business Act“ pre Európu, KOM(2008) 394 v konečnom znení, 25.6.2008.[2] KOM(2009) 114, 4.3.2009.[3] Pozri: http://ec.europa.eu/social/main.jsp?catId=103&langId=en&eventsId=173&furtherEvents=yes[4] KOM(2009) 257, 3.6.2009.[5] KOM(2009) 257, 3.6.2009.[6] P6_TA-PROV(2009)0166[7] (2006/C 139/01)[8] 100 mil. EUR v cenách z roku 2004.[9] Rozhodnutie Európskeho parlamentu a Rady č. 1672/2006/ES z. 24. októbra 2006, ktorým sa zriaďuje program Spoločenstva v oblasti zamestnanosti a sociálnej solidarity – Progress (Ú. v. EÚ L 315, 15.11.2006, s. 1).[10] KOM(2007) 708.[11] KOM(2009) 257, 3.6.2009.[12] Ú. v. EÚ L 124, 20.5.2003, s. 36 .[13] Ú. v. ES L 312, 23.12.1995, s. 1.[14] Ú. v. ES L 292, 15.11.1996, s. 2.[15] Ú. v. ES L 136, 31.5.1999, s. 1 .[16] Výdavky, ktoré nespadajú do kapitoly xx 01 príslušnej hlavy xx.[17] Výdavky, ktoré spadajú do článku xx 01 04 hlavy xx.[18] Výdavky, ktoré spadajú do kapitoly xx 01 okrem výdavkov podľa článkov xx 01 04 alebo xx 01 05.[19] Pozri body 19 a 24 medziinštitucionálnej dohody.[20] V prípade potreby, t. j. ak akcia trvá dlhšie ako 6 rokov, pridajte ďalšie stĺpce.[21] Najmä tí, ktorí sú pokladaní za „bankou nefinancovateľných“, t. j. bez prístupu k bežným úverovým systémom, mladí ľudia alebo tí, ktorí sú v situácii finančnej neistoty (slobodné matky, osoby so zdravotným postihnutým, migranti, prepustení pracovníci).[22] V prípade, že uvediete viac spôsobov, uveďte ďalšie podrobnosti v časti „Poznámky“ tohto bodu.[23] Ako je uvedené v oddiele 5.3.[24] Náklady, ktoré NIE sú zahrnuté v referenčnej sume.[25] Náklady, ktoré NIE sú zahrnuté v referenčnej sume.[26] Náklady, ktoré sú zahrnuté v referenčnej sume.[27] Uveďte odkaz na konkrétny legislatívny finančný výkaz pre príslušné výkonné agentúry.[28] Uveďte druh výboru a skupinu, ku ktorej patrí.